Iselmaden n tmazight
Iselmaden n tmazight
Ussan-a, yegget wawal deg yeYmisen (ijeṛnanen) Yef yiselmaden n tmaziYt n Tubiret ay ssuffYen seg yimukan-nsen n leqdic. Wa d yiwen seg yimagraden (articles) ay d-yessawlen fell-asen :
http://imedyazen1.tripod.com/id131.html
YuY lhal newhem ayYer deg lweqt ay deg la nettxemmim ad tifrir tagut Yef tmaziYt, u ad taf amkan-ines deg tmurt-ines, imir-n ara d-tteggten wuguren, imir-n ara d-ttnulfun wuguren imaynuten yerna iqburen-nni mazal la ttkemmilen war (bla) ma yettwaga wacemma akk-n ad frun i lebda.
Seg wasmi ay tekcem tmaziYt Yer uYerbaz (llakul) ur terfid tadla tamellalt (ur telli bxir), d wid ay tt-ikeṛhen ay tt-yeskecme, yerna aṭas deg-sen d ImaziYen, u wid-nni ay d-izewwiren Yer-s ad as-reglen iberdan, ad as-ssersen isennanen deg webrid u ad tt-hudden. Ttinin-as : Anessis yekka-d seg nnig n lkanun.
Win ay k-ikeṛhen neY yeḥqer-ik, Yas ad ak-d-yefk kra, ad ak-t-id-yefk ixuṣ̣ṣ̣, Yas cwiṭ kan, neY ad ak-yerr deg-s asecci (ssem).
Akk-a, Yas eeddan eecṛa n yiseggasen ay-a seg wasmi ay tekcem tmaziYt Yer uYerbaz (llakul), Yas teqqel tmaziYt d iles aYelnaw (langue nationale), mazal-aY la nttezzi, nttenneḍ deg wuguren ur nemein, yerna, Yef wakk-n nettwali, mazal ad rnun ad d-nnulfun wuguren, sya ar sdat. Simal rennun ttafken-aY-d izerfan (lḥuquq) i tmaziYt, simal ara rennun ad aY-tent-sseeraqen.
Lemmer d lebYi, imi ay teqqel tmaziYt d iles aYelnaw (national), yessefk ad yekcem Yer wakk iYerbazen n "wakal aYelnaw", d acu kan, deg lweqt ay deg neḥwaj ad neseu aṭas n yiselmaden n tmaziYt, deg lweqt ay deg yessefk ad d-nernu iselmaden, nekni imir-n ara nessenqas deg-sen.
Mi ak-fkan taYawsa s ufus ayeffus, ad ak-tt-kksen s ufus azelmaḍ ; mi nga asurif Yer sdat, ad neg sin Yer deffir.
Asselmed n tmaziYt d netta ay d abrid awḥid ara yejjen Idzayriyen ad msuYalen ed yedles-nsen aYelnaw (culture nationale), dYa yessefk ad yettusselmed yiles-a deg yal taddart n yal taYiwant n yal tawilayt n yal tama deg tmurt-nneY. Maca, abrid mazal-it Yezzif, mazal-it yeccuṛ d isennanen yerna yessawen, u tamaziYt mazal la tetteddu ḥafi u kkren-as-d yexṣ̣imen seg yal tama, ama seg wid ay tt-yugin, ama seg yimawlan-ines ay tt-iḥeqren yerna la tt-ttajjan akk-n ad zuxxen s yilsawen niḍen. A iseediyen-is asmi ara tessiweḍ ad d-temnee seg wuguren-a akk war ma yuY-itt wacemma ...
Ar timlilit ma yebYa Ṛebbi
Čč Ḍḍ Ğğ Ḥḥ Γ Y
Ṛ ṛ Ṣ ṣ̣ Ṭ̣ṭ Ẓ ẓ E e
Iles Ilelli
- Messages : 11
Date d'inscription : 29/10/2007
-
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn hne_Deva unk